Държавен вестник, бр. 54, 2025 г., стр. 17

БРОЙ  54	
Д Ъ Р Ж А В Е Н  В Е С Т Н И К 	
СТР.  17   
(2) Когато не е утвърден план и е извършено 
осребряване на имуществото на длъжника, 
неудовлетворените вземания на кредиторите 
се погасяват с влизане в сила на решението 
на съда за прекратяване на производството 
поради изчерпване на масата на несъстоя­
телността по чл. 86, ал. 1, т. 3. Този резултат 
настъпва, при условие че: 
1. длъжникът е заплатил разноските в 
производството по несъстоятелност; 
2. не са налице основания за недобросъвест­
ност на длъжника по смисъла на чл. 9, ал. 2. 
Условия за погасяване на задълженията 
при липса на имущество
Чл. 98. Задълженията на неплатежо­
способния длъжник за удовлетворяване на 
вземанията, посочени в приложения към 
молбата за откриване на производство по 
несъстоятелност списък на кредиторите, се 
погасяват с изтичане на тригодишен срок от 
влизането в сила на решението за обявяване 
на длъжника в несъстоятелност по чл. 36, 
ал. 3, при условие че:
1. не са налице основания за недобросъвест­
ност на длъжника по смисъла на чл. 9, ал. 2;
2. не е открито имущество, което не е било 
известно при прекратяване на производството 
и то не е възобновено по реда на чл. 36, ал. 4.
Погасяване по силата на закона 
Чл. 99. Погасяването на задълженията 
настъпва по силата на закона при осъщест­
вяване на условията за това.
Раздел II
Производство за установяване на условията 
за погасяване
Молба
Чл. 100. (1) Длъжникът или кредитор може 
да поиска от съда по несъстоятелността да ус­
танови наличието или липсата на предпостав­
ките за погасяване на задълженията по чл. 97 
и 98. Молбата се разглежда от компетентния 
съд по несъстоятелността. Наследниците на 
починал длъжник имат право да подадат 
молбата, както и да продължат започнатото 
от наследодателя дело в 14-дневен срок от 
получаване на указания за това от съда.
(2) Молбата съдържа изложение на усло­
вията за погасяване на задълженията. Към 
нея, ако се подава от длъжника, се прилага 
декларация, че не са налице основания за 
недобросъвестност по чл. 9, ал. 2, а когато 
е приложимо – и писмени доказателства за 
плащанията по чл. 97, ал. 1 и ал. 2, т. 1.
(3) За разглеждане на молбата се дължи 
проста такса съгласно тарифа, приета от Ми­
нистерския съвет.
(4) Молбата се обявява в Регистъра по 
несъстоятелност.
Възражение срещу молбата 
Чл. 101. В едномесечен срок от обявяването 
на молбата за установяване на условията за 
погасяване на задълженията всеки кредитор 
с прието вземане или с публично вземане, 
установено с влязъл в сила акт, може да 
направи писмено възражение, подкрепено 
с доказателства, че не са налице условията 
за погасяване. Същото право имат и креди­
торите, чиито вземания са били посочени в 
приложения към молбата за откриване на 
производството по несъстоятелност списък 
на кредиторите, когато производството по 
несъстоятелност е било прекратено с решение 
по чл. 36, ал. 3. 
Разглеждане на молбата
Чл. 102. (1) Молбата за установяване на 
условията за погасяване на задълженията 
се разглежда от съда в открито заседание с 
призоваване на молителя и на възразилия 
кредитор.
(2) Решението на съда може да се обжалва 
в 14-дневен срок от обявяването му в Регис­
търа по несъстоятелност пред въззивния съд, 
чието решение е окончателно. 
(3) Влязлото в сила съдебно решение се 
обявява в Регистъра по несъстоятелност.
Повторно подаване на молба за проверка
Чл. 103. Повторно подаване на молба от 
длъжника за установяване на условията за 
погасяване на задълженията е допустимо само 
в случай на нововъзникнали обстоятелства. 
Повторно подаване на молба не е допустимо, 
когато е установена недобросъвестност на 
длъжника. 
Раздел III
Задължения, които не се погасяват
Изключени вземания
Чл. 104. (1) Не се погасяват при условия­
та на чл. 97, ал. 2 и чл. 98 задълженията на 
длъжника за удовлетворяване на вземания: 
1. обезпечени с ипотека или залог, до­
колкото обезпечението не е използвано за 
удовлетворяване на кредитора; 
2. за глоби; 
3. за непозволено увреждане; 
4. за издръжка по закон; 
5. възникнали след откриване на произ­
водството по несъстоятелност. 
(2) Независимо от погасяване на задълже­
нието на длъжника при условията на чл. 97 и 
98, не се погасяват задълженията на поръчи­
телите и солидарно задължените с него лица, 
както и вземанията на неудовлетворените в 
производството по несъстоятелност креди­
тори, обезпечени със залог или ипотека от 
трети лица.
Г л а в а  д е в е т а
ВПИСВАНЕ И ОБЯВЯВАНЕ В РЕГИСТЪ­
РА ПО НЕСЪСТОЯТЕЛНОСТ
Вписване и обявяване на актове в произ­
водството по несъстоятелност
Чл. 105. Актовете в производството по не­
състоятелност на физическите лица се вписват